b"\n_START_ARTICLE_\nOscil\xc2\xb7lador LC\n_START_PARAGRAPH_\nUn oscil\xc2\xb7lador LC est\xc3\xa0 format per una bobina i un condensador en paral\xc2\xb7lel. El seu funcionament es basa en l'emmagatzematge d'energia en forma de c\xc3\xa0rrega el\xc3\xa8ctrica al condensador i en forma de camp magn\xc3\xa8tic a la bobina.\n_START_SECTION_\nFuncionament del circuit\n_START_PARAGRAPH_\nEl condensador, en un temps igual a zero, ofereix una imped\xc3\xa0ncia propera a zero ohms, de manera que permet que flueixi un gran corrent a trav\xc3\xa9s d'ell, que va disminuint fins que les seves plaques siguin omplertes de tantes c\xc3\xa0rregues positives i negatives com ho permeti la grand\xc3\xa0ria de les mateixes i la permitivitat el\xc3\xa8ctrica de l'a\xc3\xafllant que hi ha entre elles._NEWLINE_En aquest instant el condensador actua com un a\xc3\xafllant, ja que no pot permetre m\xc3\xa9s el pas del corrent, i es crea un camp el\xc3\xa8ctric entre les dues plaques, que \xc3\xa9s el que crea la for\xc3\xa7a necess\xc3\xa0ria per mantenir emmagatzemades les c\xc3\xa0rregues el\xc3\xa8ctriques positives i negatives, en les seves respectives plaques._NEWLINE_Per altra banda, en un temps igual a zero la bobina t\xc3\xa9 una imped\xc3\xa0ncia gaireb\xc3\xa9 infinita, de manera que no permet el flux del corrent a trav\xc3\xa9s d'ella i, a mesura que passa el temps, el corrent comen\xc3\xa7a a fluir, creant-se llavors un camp magn\xc3\xa8tic proporcional a la magnitud d'aquesta. Passat un temps, la bobina actua pr\xc3\xa0cticament com un conductor el\xc3\xa8ctric, pel que la seva imped\xc3\xa0ncia tendeix a zero._NEWLINE_Com que el condensador i la bobina en paral\xc2\xb7lel, l'energia emmagatzemada pel camp el\xc3\xa8ctric del condensador (en forma de c\xc3\xa0rregues electroest\xc3\xa0tiques), \xc3\xa9s absorbida per la bobina, que l'emmagatzema en el seu camp magn\xc3\xa8tic, per\xc3\xb2 a continuaci\xc3\xb3 \xc3\xa9s absorbida i emmagatzemada pel condensador, per a ser novament absorbida per la bobina, i aix\xc3\xad successivament. Aix\xc3\xb2 crea un vaiv\xc3\xa9 del corrent entre el condensador i la bobina. Aquest vaiv\xc3\xa9 constitueix una oscil\xc2\xb7laci\xc3\xb3 electromagn\xc3\xa8tica, en la qual el camp el\xc3\xa8ctric i el magn\xc3\xa8tic s\xc3\xb3n perpendiculars entre si, el que significa que mai hi ha els dos al mateix temps, ja que quan hi ha el camp el\xc3\xa8ctric en el condensador no hi ha camp magn\xc3\xa8tic en la bobina, i viceversa.\n_START_SECTION_\nFreq\xc3\xbc\xc3\xa8ncia de l'oscil\xc2\xb7laci\xc3\xb3\n_START_PARAGRAPH_\nLa caracter\xc3\xadstica d'aquest tipus de circuit, tamb\xc3\xa9 conegut com a circuit tanc LC, \xc3\xa9s que la velocitat amb qu\xc3\xa8 flueix i torna el corrent des del condensador a la bobina o viceversa, es produeix amb una freq\xc3\xbc\xc3\xa8ncia (f) pr\xc3\xb2pia, anomenada freq\xc3\xbc\xc3\xa8ncia de resson\xc3\xa0ncia, que dep\xc3\xa8n dels valors del condensador (C) i de la bobina (L), i ve donada per la seg\xc3\xbcent f\xc3\xb3rmula:_NEWLINE_on:_NEWLINE_F es mesura en hertz, C en Farads i L en Henrys."